ઇંગ્લેન્ડ સામે ટેસ્ટ સીરીઝ હાર્યા બાદ વિરાટ કોહલીની ટીમનો મુખ્ય કોચ રવિ શાસ્ત્રી બચાવ કરી રહ્યા છે. શાસ્ત્રીએ કહ્યું કે અત્યારની ટીમનાં ખેલાડીઓએ એ બધું જ મેળવ્યું છે જે પહેલાનાં ખેલાડીઓ કરી શક્યા નથી. રવિ શાસ્ત્રીનો દાવો છે કે હાલની ટીમ ગત 15-20 વર્ષની વિદેશોમાં સૌથી સારું પ્રદર્શન કરનારી ટીમ છે. ભારતીય ટીમ ચોથી ટેસ્ટમાં 60 રનથી હારી ગઈ હતી જેથી તે 5 મેચોની સીરીઝમાં 1-3થી હારી ગઈ છે. સીરીઝની અંતિમ મેચ શુક્રવારે ઑવલમાં રમાશે.